Kieltäytyikö isoisä puhumasta sodasta? Vanhemman sukulaisen vaiheista talvi- ja jatkosodassa saa selville yllättävän paljon netissä

HS:n toimittaja Jukka Harju halusi selvittää isoisänsä vaiheet talvi- ja jatkosodassa. Läppärillä ja verkkoyhteydellä pääsee jo pitkälle.

”Ei siitä ole mitään kerrottavaa”, vastasi monta kertaa oma isoisäni Paavo Mäkinen (1911–1994) kaikille sodasta kyselijöille. Jäi aina kuulematta syy, miksi mies ei halunnut sodasta puhua, samoin se, missä hän sotavuodet oli ja mitä teki.

Tilanne on tuttu monessa perheessä ja suvussa – ja useimmiten on jo liian myöhäistä edes yrittää kysyä.